
ΤΕΥΧΟΣ ΔΕΥΤΕΡΟ 


Αρ 


. Φύλλου 394 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Λογιστικής και Χρηματοοικονομι¬ 
κής της Σχολής Διοικητικών, Οικονομικών και Κοι¬ 
νωνικών Επιστημών του Πανεπιστημίου Δυτικής 
Αττικής. 

2 Έγκριση του Κανονισμού Διδακτορικών Σπουδών 
του Τμήματος Εσωτερικής Αρχιτεκτονικής της 
Σχολής Εφαρμοσμένων Τεχνών και Πολιτισμού 
του Πανεπιστημίου Δυτικής Αττικής 

3 Τροποποίηση της με αριθμ. 9050/10-09-2018 
απόφασης Έγκρισης του Κανονισμού Διδακτο¬ 
ρικών Σπουδών του Τμήματος Φυσικοθεραπείας 
της Σχολής Επιστημών Υγείας και Πρόνοιας του 
Πανεπιστημίου Δυτικής Αττικής 


ΑΠΟΦΑΣΕΙΣ 

Αριθμ. 3961 _ (1) 

Έγκριση του Κανονισμού Διδακτορικών Σπου¬ 
δών του Τμήματος Λογιστικής και Χρηματοοι¬ 
κονομικής της Σχολής Διοικητικών, Οικονομικών 
και Κοινωνικών Επιστημών του Πανεπιστημίου 
Δυτικής Αττικής. 

Η ΔΙΟΙΚΟΥΣΑ ΕΠΙΤΡΟΠΗ 
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 3 του ν. 4521/2018 (ΦΕΚ 
38/τ.Α'/02-03-2018) «Ίδρυση Πανεπιστημίου Δυτικής 
Αττικής και άλλες διατάξεις». 

2. Τιςδιατάξειςτου ν. 4009/2011 (ΦΕΚ 195/τ.Α'/06-09-2011) 
«Δομή, Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτικών 
ιδρυμάτων», όπως τροποποιήθηκαν και ισχύουν. 

3. Τις διατάξεις του ν. 4485/2017 (ΦΕΚ 114/τ.Α'/04-08-2017) 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ιδίως 
της παρ. 2 του άρθρου 45 και της παρ. 6 του άρθρου 85. 


4. Την με αριθμ. 38008/Ζ1/06-03-2018 (ΦΕΚ 117/ 
τ.Υ.Ο.Δ.Δ./06-03-2018) απόφαση του Υπουργού Παιδείας, 
Έρευνας και Θρησκευμάτων με θέμα «Σύσταση - Συ¬ 
γκρότηση - Ορισμός μελών της Διοικούσας Επιτροπής 
του Πανεπιστημίου Δυτικής Αττικής/Καθορισμός των 
επιμέρους αρμοδιοτήτων του Αντιπροέδρου της Δ.Ε. 
του Ιδρύματος», όπως τροποποιήθηκε με την με αριθμ. 
163494/Ζ1 /02-10-2018 (ΦΕΚ 577/τ.Υ.Ο.Δ.Δ./09-10-2018) 
υπουργική απόφαση. 

5. Την με αριθμ. 214688/Ζ1 /13-12-2018 (ΦΕΚ 5648/ 
τ.Β'/14-12-2018) απόφαση του Υπουργού Παιδείας, 
Έρευνας και Θρησκευμάτων με θέμα «Παράταση των 
προβλεπόμενων στο άρθρο 3 του ν. 4521/2018 (Α' 38) 
θητειών του συνόλου των προσωρινών οργάνων του 
Πανεπιστημίου Δυτικής Αττικής». 

δ.Την Πράξη 8/10-05-2018 (θέμα 26ο) της Διοικούσας 
Επιτροπής του Πανεπιστημίου Δυτικής Αττικής, με την 
οποία εγκρίθηκε «Σχέδιο Κανονισμού Εκπονήσεως Διδα¬ 
κτορικών Σπουδών στο Πανεπιστήμιο Δυτικής Αττικής» 
(ΑΔΑ: ΩΧΘ446Μ9ΞΗ-ΡΤΥ). 

7. Το απόσπασμα πρακτικού της με αριθμ. 14/17-12-2018 
Συνεδρίασης της Συνέλευσης του Τμήματος Λογιστικής 
και Χρηματοοικονομικής της Σχολής Διοικητικών, Οι¬ 
κονομικών και Κοινωνικών Επιστημών, σχετικά με την 
«Έγκριση Κανονισμού Διδακτορικών Σπουδών» του 
Τμήματος. 

8. Την Πράξη 2/22-01 -2019 (θέμα 36Β) της Διοικούσας 
Επιτροπής του Πανεπιστημίου Δυτικής Αττικής, με την 
οποία εγκρίθηκε ο Κανονισμός Διδακτορικών Σπουδών 
του Τμήματος Λογιστικής και Χρηματοοικονομικής της 
Σχολής Διοικητικών, Οικονομικών και Κοινωνικών Επι¬ 
στημών. 

9. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Λογιστικής και Χρηματοοικονομικής της 
Σχολής Διοικητικών, Οικονομικών και Κοινωνικών Επι¬ 
στημών του Πανεπιστημίου Δυτικής Αττικής ως ακο¬ 
λούθως: 

Άρθρο 1. 

Γενικές Αρχές 

1. Το Πρόγραμμα Διδακτορικών Σπουδών του Τμή¬ 
ματος Λογιστικής και Χρηματοοικονομικής του Πάνε- 

ττιστημίου Δυτικής Αττικής συντάσσεται και λειτουργεί 
σύμφωνα με τις διατάξεις του ν. 4485/2017 και του γε¬ 
νικότερου θεσμικού πλαισίου όπως ισχύει. 

2. Στον παρόντα Κανονισμό Διδακτορικών Σπουδών 
ορίζονται οι κανόνες που διέπουν τις Διδακτορικές Σπου¬ 
δές του Τμήματος Λογιστικής και Χρηματοοικονομικής 
του Πανεπιστημίου Δυτικής Αττικής. 

3.0 Κανονισμός στηρίζεται στην εξουσιοδοτική διάταξη 
του άρθρου 45 παρ. 2 του ν. 4485/2017 σε συνδυασμό με 
το άρθρο 85 παρ. 6 του ίδιου νόμου, αποφασίζεται από 
τη Συνέλευση του Τμήματος, εγκρίνεται από τη Σύγκλητο, 
δημοσιεύεται στην Εφημερίδα της Κυβερνήσεως, κοινοποι¬ 
είται στο Υπουργείο Παιδείας, Έρευνας και Θρησκευμάτων 
και αναρτάται στον διαδικτυακό τόπο του Τμήματος. 

Άρθρο 2. 

Αντικείμενο - Σκοπός 

1. Οι διδακτορικές σπουδές του Τμήματος Λογιστικής 
και Χρηματοοικονομικής αποσκοπούν στην προαγωγή 
της επιστημονικής έρευνας και οδηγούν στην απόκτηση 
Διδακτορικού Διπλώματος, που πιστοποιεί την εκπόνηση 
σημαντικής και πρωτότυπης ερευνητικής διατριβής και 
την ουσιαστική συνεισφορά του κατόχου στην εξέλιξη 
της γνώσης στα πλαίσια του επιστημονικού πεδίου της 
Λογιστικής και της Χρηματοοικονομικής. 

2. Ο σκοπός των Διδακτορικών Σπουδών εκπληρώ¬ 
νεται με την εκπόνηση πρωτότυπης Διδακτορικής Δι¬ 
ατριβής σύμφωνα με τα διεθνή ακαδημαϊκά πρότυπα 
υπό την επίβλεψη Τριμελούς Συμβουλευτικής Επιτροπής 
σύμφωνα με το άρθρο 38 του ν. 4485/2017. 

Άρθρο 3. 

Απονεμόμενος Τίτλος 

Μετά την επιτυχή περάτωση των Διδακτορικών Σπου¬ 
δών απονέμεται στον υποψήφιο Διδακτορικό Δίπλωμα 
στην επιστήμη της Λογιστικής ή της Χρηματοοικονομι¬ 
κής, του Τμήματος Λογιστικής και Χρηματοοικονομικής, 
του Πανεπιστημίου Δυτικής Αττικής. 

Άρθρο 4. 

Αρμόδια Όργανα 

1. Αρμόδια Όργανα για τις Διδακτορικές Σπουδές του 
Τμήματος, είναι η Συνέλευση του Τμήματος, ο Πρόεδρος 
του Τμήματος, οι Συνελεύσεις τωνΤομέων του Τμήματος 
και η Επιτροπή Διδακτορικών Σπουδών του Τμήματος. 

2. Η Επιτροπή Διδακτορικών Σπουδών του Τμήματος 
ορίζεται από τη Συνέλευση του Τμήματος για διετή θη¬ 
τεία. Αποτελείται από τρία τουλάχιστον μέλη ΔΕΠ του 
Τμήματος, που έχουν αναλάβει επίβλεψη διδακτορικής 
διατριβής και περιλαμβάνει ένα τουλάχιστον μέλος από 
κάθε Τομέα. Η Επιτροπή έχει αντικείμενο την εποπτεία 
και το συντονισμό του Διδακτορικού Προγράμματος 
Σπουδών και εισηγείται στη Συνέλευση Τμήματος για 
όλα τα θέματα που αφορούν στις Διδακτορικές Σπουδές 
του Τμήματος, επιβλέπει την εφαρμογή του παρόντος 
Κανονισμού και προτείνει τυχόν τροποποίηση των διατά- 
ξεών του. Στην Επιτροπή μπορούν να απευθύνονται όλοι 
οι ενδιαφερόμενοι σχετικά με τις διδακτορικές σπουδές 
του Τμήματος. 


Άρθρο 5. 

Προκήρυξη για εκπόνηση 

διδακτορικής διατριβής 

1. Το Τμήμα Λογιστικής και Χρηματοοικονομικής 
προκηρύσσει θέσεις Υποψηφίων Διδακτόρων για την 
εκπόνηση Διδακτορικής Διατριβής στα συγκεκριμένα 
γνωστικά πεδία. 

2. Η προκήρυξη θέσεων ΥΔ πραγματοποιείται έπειτα 
από απόφαση της Συνέλευσης του Τμήματος, και αφού 
προηγουμένως έχουν συγκεντρωθεί με πρωτοβουλία του 
Προέδρου του Τμήματος οι εκδηλώσεις ενδιαφέροντος 
των μελών ΔΕΠ του Τμήματος για επίβλεψη Διδακτορικής 
Διατριβής.Τα μέλη ΔΕΠ που εκδηλώνουν ενδιαφέρον για 
επίβλεψη Διδακτορικής Διατριβής οφείλουν να θεραπεύ¬ 
ουν το γενικότερο επιστημονικό πεδίο όπου θα εκπονηθεί 
η Διδακτορική Διατριβή. Η προκήρυξη περιλαμβάνει: 

ί. Τα θεματικά πεδία για τα οποία έχει εκφραστεί ενδι¬ 
αφέρον εκ μέρους των μελών ΔΕΠ του Τ μήματος για επί¬ 
βλεψη Διδακτορικών Διατριβών, καθώς και τον αριθμό 
των προκηρυσσόμενων θέσεων ΥΔ ανά θεματικό πεδίο. 

ϋ. Τις καταληκτικές ημερομηνίες υποβολής υποψηφι¬ 
οτήτων και ανακοίνωσης των αποτελεσμάτων. 

ίίί.Τα απαιτούμενα προσόντα και τις υποχρεώσεις των 
Υποψηφίων Διδακτόρων σύμφωνα με την ισχύουσα νο¬ 
μοθεσία και τον παρόντα Κανονισμό. 

ίν. Τη διαδικασία αξιολόγησης των αιτήσεων και επι¬ 
λογής των υποψηφίων διδακτόρων. 

ν. Πρότυπο αίτησης και πρότυπο συστατικής επιστο¬ 
λής σε ηλεκτρονική μορφή. 

νί. Επιπλέον δύναται να περιλαμβάνει ειδικούς όρους, 
προθεσμίες, πρόσθετες υποχρεώσεις, ρήτρες, παραδο¬ 
τέα, επιπλέον διαδικασίες και κριτήρια πέραν των όσων 
αναγράφονται στον παρόντα Κανονισμό. 

3. Οι προκηρύξεις θέσεων ΥΔ αναρτώνται υποχρεω¬ 
τικά στην ιστοσελίδα του τμήματος, και του Πανεπιστη¬ 
μίου Δυτικής Αττικής αλλά επιπλέον δημοσιοποιούνται 
δια του ημερήσιου τύπου καθώς και με κάθε άλλο πρό¬ 
σφορο μέσο. 

Άρθρο 6. 

Αίτηση για εκπόνηση διδακτορικής διατριβής 

1. Δικαίωμα υποβολής αίτησης για την εκπόνηση 
Διδακτορικής Διατριβής έχουν οι κάτοχοι Διπλώματος 
Μεταπτυχιακών Σπουδών ΑΕΙ της ημεδαπής ή αναγνω¬ 
ρισμένου ως ισότιμου της αλλοδαπής από το ΔΟΑΤΑΠ, 
σε αντικείμενα συναφή με το ευρύτερο επιστημονικό 
πεδίο της Λογιστικής και της Χρηματοοικονομικής. Τίτ¬ 
λοι σπουδών σε άλλα γνωστικά αντικείμενα εξετάζονται 
κατά περίπτωση. 

2. Κατ' εξαίρεση, υποψήφιος που δεν είναι κάτοχος 
Διπλώματος Μεταπτυχιακών Σπουδών μπορεί να γίνει 
αποδεκτός για εκπόνηση Διδακτορικής Διατριβής στο 
Τμήμα εφόσον έχει θεμελιώσει προγενέστερη ακαδη¬ 
μαϊκή διαδρομή που προδικάζει εξαιρετικές προοπτικές 
ερευνητικού έργου, όπως π.χ. δημοσιεύσεις σε διεθνή 
επιστημονικά περιοδικά με συντελεστή βαρύτητας. Η 
επιλογή ΥΔ αυτού του τύπου θα πρέπει να τεκμηριώνεται 
εκτενώς στην έγγραφη εισήγηση της Επιτροπής Αξιολό¬ 
γησης και Επιλογής ΥΔ προς τη Συνέλευση του Τμήματος. 




Τεύχος Β' 394/13.02.2019 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


5449 


3. Η διαδικασία επιλογής υποψηφίων διδακτόρων 
πραγματοποιείται μια φορά το χρόνο. Οι ενδιαφερόμε¬ 
νοι υποβάλλουν αίτηση ύστερα από ανοικτή προκήρυξη 
θέσεων ΥΔ και πρόσκληση για υποβολή υποψηφιοτήτων 
που εκδίδειτοΤμήμαΛογιστικής και Χρηματοοικονομι¬ 
κής. Οι αιτήσεις για εκπόνηση Διδακτορικής Διατριβής 
υποβάλλονται στη Γραμματεία του Τμήματος, κατά τους 
μήνες Απρίλιο και Μάιο. 

Στο έντυπο αίτησης προς το Τμήμα αναγράφονται: 

ί. Το προτεινόμενο θέμα της Διδακτορικής Διατριβής. 

ϋ. Ο προτεινόμενος Επιβλέπων Καθηγητής. 

ίϋ. Η γλώσσα συγγραφής της Διατριβής, η οποία μπορεί 
να είναι η ελληνική ή η αγγλική. 

ίν. Οι λόγοι για τους οποίους ο υποψήφιος έχει επιλέξει 
να ακολουθήσει διδακτορικές σπουδές. 

Με την αίτηση συνυποβάλλονται: 

• Αναλυτικό βιογραφικό σημείωμα. 

• Φωτοαντίγραφο ταυτότητας ή διαβατηρίου. 

■ Αντίγραφα πτυχίων και μεταπτυχιακών τίτλων ΑΕΙ 
της ημεδαπής ή της αλλοδαπής αναγνωρισμένα από το 
ΔΟΑΤΑΠ. 

■ Αναλυτική βαθμολογία μαθημάτων προπτυχιακού 
και μεταπτυχιακού κύκλου σπουδών. 

■ Αντίγραφο της μεταπτυχιακής εργασίας, εφόσον 
υπάρχει, και περίληψη της στην ελληνική και στην αγ¬ 
γλική γλώσσα. 

•Τυχόν δημοσιευμένες επιστημονικές εργασίες ή ανα¬ 
κοινώσεις σε συνέδρια. 

• Πιστοποίηση κατά προτίμηση άριστης γνώσης (επί¬ 
πεδο Γ2ΛΙ2), ή τουλάχιστον πολύ καλής γνώσης (επίπεδο 
Γ1 /Ο) της αγγλικής. Εάν ο υποψήφιος έχει ολοκληρώσει 
προπτυχιακές ή μεταπτυχιακές σπουδές σε αγγλόφωνο 
ίδρυμα στο εξωτερικό, ο αντίστοιχος τίτλος σπουδών 
επαρκεί. Συνεκτιμάται η πολύ καλή γνώση και άλλων 
ξένων γλωσσών. 

•Τουλάχιστον δύο συστατικές επιστολές από μέλη ΔΕΠ 
που είναι εξοικειωμένα με το επιστημονικό αντικείμενο 
του υποψηφίου. Οι υποψήφιοι με αξιόλογη επαγγελματική 
εμπειρία μπορούν να προσκομίσουν και επιστολές από 
σημαντικά πρόσωπα από τον επαγγελματικό τους χώρο. 

• Εκτενής ερευνητική πρόταση στην ελληνική και στην 
Αγγλική γλώσσα, που περιλαμβάνει τους στόχους της 
προτεινόμενης έρευνας, παρουσίαση και περιγραφή 
του προτεινόμενου θέματος, συνοπτική βιβλιογραφική 
επισκόπηση, μεθοδολογική προσέγγιση, αναμενόμενη 
συνεισφορά στην πρόοδο της επιστημονικής γνώσης, 
καθορισμό των σταδίων εκπόνησης της Διδακτορικής 
Διατριβής, αναμενόμενα αποτελέσματα, καθώς και εν¬ 
δεικτικές βιβλιογραφικές πηγές. 

• Κάθε άλλο έγγραφο που ο υποψήφιος θεωρεί ότι 
μπορεί να ενισχύσει τη θέση του. 

Άρθρο 7. 

Επιλογή υποψηφίων διδακτόρων 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή Επιτροπή Αξιολόγησης και Επιλογής 
ΥΔ, ανά κατηγορία αιτήσεων. Κάθε τριμελής επιτροπή, 


που αποτελείται από μέλη Δ.Ε.Π. του Τμήματος, εντός 
δύο μηνών εξετάζει τις αντίστοιχες αιτήσεις και τα συ¬ 
νυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι αποδοχής ή απόρριψης κάθε υποψηφίου. 

2. Η Συνέλευση του Τμήματος, αφού λάβει τη γνώμη 
του προτεινόμενου επιβλέποντος, τη συνεκτιμά με το 
υπόμνημα της επιτροπής και εγκρίνει ή απορρίπτει αι¬ 
τιολογημένα την αίτηση του υποψηφίου. Στην εγκριτική 
απόφαση ορίζεται η γλώσσα συγγραφής της διδακτορι¬ 
κής διατριβής, ο επιβλέπων και τα υπόλοιπα δύο μέλη 
της Τριμελούς Συμβουλευτικής Επιτροπής. 

3. Κατόπιν εισήγησης της Επιτροπής Αξιολόγησης και 
Επιλογής ΥΔ, η Συνέλευση του Τμήματος μπορεί να απο¬ 
φασίσει την υποχρέωση του ΥΔ να παρακολουθήσει δω¬ 
ρεάν μαθήματα Προγραμμάτων Μεταπτυχιακών Σπου¬ 
δών του Τμήματος ή άλλου Τμήματος του Πανεπιστημίου 
Δυτικής Αττικής. Τα μαθήματα που μπορεί να κληθεί να 
παρακολουθήσει ο ΥΔ εξαρτώνται από την προηγούμενη 
ακαδημαϊκή του πορεία και το αντικείμενο της Διδακτο¬ 
ρικής Διατριβής. Επιπρόσθετα, με ευθύνη της Επιτροπής 
Διδακτορικών Σπουδών διοργανώνεται ερευνητικό σε¬ 
μινάριο μεθοδολογίας επιστημονικής έρευνας, το οποίο 
οι υποψήφιοι διδάκτορες οφείλουν να παρακολουθούν 
κατά το πρώτο έτος των σπουδών τους. 

4. Τα ονόματα των ΥΔ, οι τίτλοι των εκπονούμενων 
Διδακτορικών Διατριβών και οι περιλήψεις τους, τα 
ονόματα των Επιβλεπόντων, καθώς και των μελών των 
Τριμελών Συμβουλευτικών Επιτροπών, αναρτώνται στον 
διαδικτυακό τόπο του Τμήματος στην Ελληνική και την 
Αγγλική γλώσσα. 

Άρθρο 8. 

Επίβλεψη Διδακτορικής Διατριβής 
και Τριμελής Συμβουλευτική Επιτροπή 

1. Δικαίωμα επίβλεψης Διδακτορικής Διατριβής έχουν 
τα μέλη ΔΕΠ βαθμίδας Καθηγητή, Αναπληρωτή Καθηγη¬ 
τή και Επίκουρου Καθηγητή. 

2. Κάθε μέλος ΔΕΠ μπορεί να επιβλέπει έως πέντε Δι¬ 
δακτορικές Διατριβές. Ο μέγιστος αριθμός διδακτορικών 
διατριβών που μπορεί να αναλάβει κατ'έτος ο επιβλέπων 
ανέρχεται σε δυο. 

3. Η Συνέλευση του Τμήματος αναθέτει στον προτει- 
νόμενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, την επίβλεψη της Διδακτο¬ 
ρικής Διατριβής και ορίζει Τριμελή Συμβουλευτική Επι¬ 
τροπή, με αρμοδιότητα να πλαισιώνει και να υποστηρίζει 
την εκπόνηση και συγγραφή της. 

4. Ο επιβλέπων υποχρεωτικά πρέπει να ανήκει στο 
τμήμα Λογιστικής και Χρηματοοικονομικής του Πανε¬ 
πιστημίου Δυτικής Αττικής. Από τα λοιπά δυο μέλη της 
Τριμελούς Συμβουλευτικής Επιτροπής τουλάχιστον ένα 
πρέπει να είναι ΔΕΠ του Πανεπιστημίου Δυτικής Αττικής, 
ενώ το 3ο μέλος μπορεί να ανήκει στις κατηγορίες που 
προβλέπονται σύμφωνα με την παράγραφο 2, του άρ¬ 
θρου 39 του ν. 4485/2017. 

5. Αν για οποιονδήποτε λόγο ο επιβλέπων εκλείψει ή δι¬ 
απιστωμένα αδυνατεί να τελέσει χρέη επιβλέποντος για 





5450 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'394/13.02.2019 


μεγάλο χρονικό διάστημα (λόγω μακροχρόνιας άδειας 
άνευ αποδοχών, περιπτώσεων που προκαλούν την ανα¬ 
στολή των καθηκόντων του, ή κατόπιν αιτιολογημένου 
αιτήματος του που γίνεται δεκτό από τη Συνέλευση του 
Τμήματος), η Συνέλευση του Τμήματος, εκτιμώντας τις 
περιστάσεις, αναθέτει σε άλλον την επίβλεψη, σύμφω¬ 
να με όσα ορίζονται στις προηγούμενες παραγράφους, 
ύστερα από αίτηση του υποψήφιου διδάκτορα και γνώ¬ 
μη του προτεινόμενου επιβλέποντος, ή διαφορετικά σε 
ένα από τα άλλα δύο (2) μέλη της τριμελούς συμβουλευ¬ 
τικής επιτροπής, με τη σύμφωνη γνώμη του, ακόμη και 
κατ'εξαίρεση με όσα ορίζονται στις παραγράφους 2 και 4 
του άρθρου 8 του παρόντος Κανονισμού Διδακτορικών 
Σπουδών. Αν ο αρχικός επιβλέπων μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει και ο τίτλος απονέμεται από το Α.Ε.Ι., στο 
οποίο ανήκει το Τμήμα, όπου ξεκίνησε η εκπόνηση της 
διατριβής. 

Άρθρο 9. 

Εκπόνηση Διδακτορικής Διατριβής 

1.0 ελάχιστος χρόνος για την απόκτηση Διδακτορικού 
Διπλώματος είναι κατ' ελάχιστον τρία πλήρη ημερολο¬ 
γιακά έτη, με έναρξη την ημερομηνία ορισμού της Τρι¬ 
μελούς Συμβουλευτικής Επιτροπής από τη Συνέλευση 
του Τμήματος. Ειδικά για τους υποψηφίους διδάκτορες 
που γίνονται δεκτοί κατ' εξαίρεση χωρίς να είναι κάτοχοι 
Δ.Μ.Σ., το ελάχιστο χρονικό όριο για την απόκτηση του 
διδακτορικού διπλώματος είναι τουλάχιστον τέσσερα (4) 
πλήρη ημερολογιακά έτη από τον ορισμό της τριμελούς 
συμβουλευτικής επιτροπής. 

2.0 μέγιστος χρόνος για την απόκτηση Διδακτορικού 
Διπλώματος είναι έξι πλήρη ημερολογιακά έτη, με έναρ¬ 
ξη από την ημερομηνία ορισμού τηςΤριμελούς Συμβου¬ 
λευτικής Επιτροπής από τη Συνέλευση του Τμήματος. Με 
αιτιολογημένη πρόταση τηςΤριμελούς Συμβουλευτικής 
Επιτροπής και έγκριση της Συνέλευσης του Τμήματος, η 
ως άνω διάρκεια δύναται να παραταθεί έως δύο πλήρη 
ημερολογιακά έτη. Εάν η Διατριβή δεν έχει ολοκληρω¬ 
θεί μετά την παρέλευση συνολικά οκτώ ημερολογιακών 
ετών, ο ΥΔ διαγράφεται από το Πρόγραμμα Διδακτορι¬ 
κών Σπουδών του Τμήματος. 

3. Στους ΥΔ παρέχεται η δυνατότητα αναστολής φοί¬ 
τησης αθροιστικά για δυο έτη. Η αναστολή φοίτησης 
παραχωρείται σε εξαιρετικές περιπτώσεις. Η αναστολή 
φοίτησης εγκρίνεται από τη Συνέλευση του Τμήματος 
με τις ακόλουθες προϋποθέσεις: 

ί. Αιτιολογημένη αίτηση του ενδιαφερομένου που συ¬ 
νοδεύεται με αντίστοιχα δικαιολογητικά 

ϋ. Θετική εισήγηση της Επιτροπής Διδακτορικών Σπου¬ 
δών. 

ϋί. Θετική εισήγηση τηςΤριμελούς Συμβουλευτικής 
Επιτροπής του ΥΔ. 

Μη αιτιολογημένη υπέρβαση του εγκεκριμένου χρό¬ 
νου αναστολής ή υπέρβαση του μέγιστου χρόνου ανα¬ 
στολής συνεπάγεται την άμεση διαγραφή του ΥΔ. 

4. Ο ΥΔ τουλάχιστον σε ετήσια βάση, και υποχρεω¬ 
τικά εντός του Σεπτεμβρίου, υποβάλλει στην Τριμελή 


Συμβουλευτική Επιτροπή αναλυτικό γραπτό υπόμνημα, 
ενώ πραγματοποιεί και προγραμματισμένη ανοιχτή προ¬ 
φορική παρουσίαση με θέμα την πορεία της Διατριβής. 
Η Τριμελής Συμβουλευτική Επιτροπή συντάσσει ετήσια 
Έκθεση Προόδου της Διατριβής έως το τέλος Οκτωβρί¬ 
ου. Η Τριμελής Συμβουλευτική Επιτροπή αποφαίνεται 
αιτιολογημένα στην Έκθεση Προόδου εάν ο ΥΔ είναι 
ικανός ή όχι να συνεχίσει τη Διδακτορική του Διατρι¬ 
βή. Εάν η Τριμελής Συμβουλευτική Επιτροπή κρίνει ότι 
συντρέχουν οι προϋποθέσεις, τότε ο ΥΔ ανανεώνει την 
εγγραφή του στο Πρόγραμμα αμέσως μετά. Αντίγραφα 
των γραπτών υπομνημάτων και των ετήσιων Εκθέσεων 
Προόδου καταχωρίζονται στον ατομικό φάκελο του ΥΔ 
που τηρείται στη Γραμματεία του Τμήματος. 

5. Μερική τροποποίηση του τίτλου ή εξειδίκευση τίτ¬ 
λου μιας εκπονούμενης Διδακτορικής Διατριβής είναι 
δυνατή με εισήγηση τηςΤριμελούς Συμβουλευτικής 
Επιτροπής και απόφαση της Συνέλευσης του Τμήματος 
και δεν μεταβάλλει τον χρόνο έναρξης της Διατριβής. 

Άρθρο 10. 

Περάτωση Διδακτορικής Διατριβής 

1. Απαραίτητη προϋπόθεση για την περάτωση της 
διδακτορικής διατριβής είναι η δημοσίευση από τον 
ΥΔ τουλάχιστον δυο εργασιών από το περιεχόμενο 
της διδακτορικής διατριβής σε διεθνή επιστημονικά 
περιοδικά αναγνωρισμένου κύρους με συντελεστή 
βαρύτητας. 

2. Όταν ολοκληρώσει τη συγγραφή της Διδακτορικής 
Διατριβής ο ΥΔ την υποβάλλει για έγκριση και σχολιασμό 
στηνΤριμελή Συμβουλευτική Επιτροπή. Εάν ηΤριμελής 
Συμβουλευτική Επιτροπή εγκρίνει την περάτωση της 
Διδακτορικής Διατριβής, συντάσσει αναλυτική Ειση¬ 
γητική Έκθεση προς τη Συνέλευση του Τμήματος. Εάν 
η Τριμελής Συμβουλευτική Επιτροπή θεωρήσει ότι η 
Διδακτορική Διατριβή δεν έχει ολοκληρωθεί, υποβάλ¬ 
λει σχόλια και παρατηρήσεις στον Υ.Δ. για τη συνέχισή 
της και την επιτυχή ολοκλήρωσή της. Εφόσον λάβει τη 
γραπτή έγκριση της Συμβουλευτικής Επιτροπής, ο ΥΔ 
καταθέτει αίτηση για υποστήριξη της Διατριβής στη 
Γραμματεία του Τμήματος. Παράλληλα η Τριμελής Συμ¬ 
βουλευτική Επιτροπή υποβάλλει αίτημα για τον ορισμό 
επταμελούς Εξεταστικής Επιτροπής προς τη Συνέλευση 
του Τμήματος. 

3. Στην Επταμελή Εξεταστική Επιτροπή μετέχουν τα 
μέλη τηςΤριμελούς Συμβουλευτικής Επιτροπής, εκτός 
από τα αφυπηρετήσαντα μέλη αυτής τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν. 4485/2017. 

4. Τα αφυπηρετήσαντα μέλη της Τριμελούς Συμβου¬ 
λευτικής Επιτροπής, που έχουν αντικατασταθεί σύμφωνα 
με την παρ. 4 του παρόντος άρθρου, μπορεί να παρίστα- 
νται κατά τη συνεδρίαση της Επταμελούς Εξεταστικής 
Επιτροπής (παρ. 3 του άρθρου 11 του παρόντος Κανο¬ 
νισμού) χωρίς δικαίωμα ψήφου. 

Άρθρο 11. 

Υποστήριξη Διδακτορικής Διατριβής 

1. Η Διδακτορική Διατριβή υποστηρίζεται δημόσια από 
τον ΥΔ. Έπειτα από τον ορισμό της επταμελούς Εξεταστι¬ 
κής Επιτροπής ο ΥΔ υποχρεούται να αποστείλει τη Διδα¬ 
κτορική Διατριβή στην Επιτροπή μέσω της Γραμματείας 
του Τμήματος. Ακολούθως ο Επιβλέπων σε συνεννόηση 
με τον ΥΔ και τα μέλη της επταμελούς Εξεταστικής Επι¬ 
τροπής ορίζει ημερομηνία παρουσίασης και εξέτασης 
της Διδακτορικής Διατριβής, που πρέπει να απέχει του¬ 
λάχιστον ένα μήνα από την ημερομηνία αποστολής της 
Διδακτορικής Διατριβής στα μέλη της Επιτροπής. 

2. Για να είναι έγκυρη η διαδικασία της δημόσιας υπο¬ 
στήριξης απαιτείται η φυσική παρουσία τεσσάρων του¬ 
λάχιστον μελών της επταμελούς Εξεταστικής Επιτροπής, 
ενώ τα λοιπά μέλη μπορούν να συμμετέχουν και μέσω τη¬ 
λεδιάσκεψης. Σε κάθε περίπτωση απαιτείται η παρουσία 
(φυσική ή μέσω τηλεδιάσκεψης) τουλάχιστον πέντε μελών. 

3. Έπειτα από το πέρας της παρουσίασης η επταμελής 
Εξεταστική Επιτροπή συνεδριάζει χωρίς την παρουσία 
τρίτων και κρίνει τη Διατριβή ως προς την ποιότητα, την 
πληρότητα, την πρωτοτυπία και τη συμβολή στην επι¬ 
στήμη. Με βάση τα ως άνω κριτήρια η Επιτροπή απο¬ 
δέχεται ή απορρίπτει τη Διδακτορική Διατριβή. Για την 
αποδοχή απαιτείται πλειοψηφία πέντε τουλάχιστον με¬ 
λών της επταμελούς Εξεταστικής Επιτροπής. Η κλίμακα 
βαθμολόγησης της επιτυχούς Διδακτορικής Διατριβής 
είναι: Άριστα, Αίαν Καλώς, Καλώς. 

4. Σε περίπτωση απόρριψης της Διατριβής, κοινοποιού¬ 
νται στον ΥΔ οι λόγοι και κατά την κρίση της Επιτροπής 
μπορεί νατού δοθεί η δυνατότητα για επανυποβολή μέσα 
σε συγκεκριμένο χρονικό περιθώριο που δεν μπορεί να εί¬ 
ναι μικρότερο των τριών μηνών. Εάν ο υποψήφιος αμελήσει 
να υποβάλει εμπρόθεσμα τη Διατριβή, είτε εάν η Διατριβή 
απορριφθεί για δεύτερη φορά, τότε ο ΥΔ διαγράφεται από 
το Πρόγραμμα Διδακτορικών Σπουδών του Τμήματος. 

5. Η αναγόρευση του υποψηφίου σε διδάκτορα γίνεται 
από τη Συνέλευση του Τ μήματος σύμφωνα με τις κείμε¬ 
νες διατάξεις. 

6. Η τελική μορφή της Διδακτορικής Διατριβής κατατί¬ 
θεται από τον ΥΔ στη Γραμματεία του Τμήματος σε ηλε¬ 
κτρονική μορφή (αρχείο ράί), καθώς και σε έντυπη μορφή, 
προκειμένου να αποσταλεί στο Εθνικό Κέντρο Τεκμηρίω¬ 
σης και τη Βιβλιοθήκη του Πανεπιστημίου Δυτικής Αττικής. 

Άρθρο 12. 

Δικαιώματα Υποψηφίων Διδακτόρων 

1. Οι διδακτορικές σπουδές προσφέρονται δωρεάν. 

2. Οι ΥΔ υποχρεούνται να ακολουθούν τον παρόντα 
Κανονισμό κατά την εκπόνηση της Διδακτορικής τους 
Διατριβής. 

3. Οι ΥΔ, μέχρι και πέντε πλήρη ακαδημαϊκά έτη από 
την πρώτη εγγραφή τους, έχουν όλα τα δικαιώματα που 
προβλέπονται από τις εκάστοτε διατάξεις του νόμου, τις 
αποφάσεις της Συγκλήτου και των λοιπών αρμοδίων ορ¬ 
γάνων του ΠΑΔΑ. Μέχρι και πέντε έτη μετά την ολοκλή¬ 
ρωση της Διδακτορικής Διατριβής διατηρούν δικαιώμα¬ 
τα πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 


4. Οι ΥΔ έχουν δικαίωμα συμμετοχής στα εκλεκτορι- 
κά σώματα για την εκλογή οργάνων διοίκησης ΑΕΙ και 
εκλογής τους στα όργανα αυτάγια διάστημα πέντε ακα¬ 
δημαϊκών ετών από την πρώτη εγγραφή τους ως ΥΔ. 
Ειδικότερα, οι εκπρόσωποί τους μπορούν να μετέχουν 
στη Σύγκλητο, στο Πρυτανικό Συμβούλιο, στη Συνέλευ¬ 
ση της Σχολής Διοικητικών Οικονομικών και Κοινωνικών 
Επιστημών, στην Κοσμητεία της Σχολής Διοικητικών Οι¬ 
κονομικών και Κοινωνικών Επιστημών, στη Συνέλευση 
του Τμήματος Λογιστικής και Χρηματοοικονομικής και 
στις Συνελεύσεις των Τομέων σύμφωνα με τα όσα προ- 
βλέπονται στο ν. 4485/2017. 

Άρθρο 13. 

Υποχρεώσεις Υποψηφίων Διδακτόρων 

1. Κατά τα δύο πρώτα έτη της εκπόνησης της διατριβής 
τουλάχιστον, οι ΥΔ οφείλουν να ασχολούνται κατά κύριο 
λόγο με τις διδακτορικές σπουδές, απέχοντας από κάθε 
άλλη πλήρη απασχόληση. 

2. Οι ΥΔ οφείλουν να τηρούν την ακαδημαϊκή δεοντο¬ 
λογία. Πειθαρχικό παράπτωμα για τους ΥΔ συνιστά η 
παραβίαση της νομοθεσίας και των αποφάσεων των ορ¬ 
γάνων του Τμήματος και του Πανεπιστημίου. Πειθαρχικά 
παραπτώματα είναι ιδίως η εκ προθέσεως καταστροφή 
περιουσίας του Ιδρύματος και η εκούσια παρεμπόδιση 
της εύρυθμης λειτουργίας του Ιδρύματος, καθώς και η 
λογοκλοπή. Σε περίπτωση διάπραξης πειθαρχικού πα¬ 
ραπτώματος από ΥΔ μπορούν να του επιβληθούν οι εξής 
ποινές, ανάλογα με τη βαρύτητα του παραπτώματος: 

α. Έγγραφη επίπληξη. Η ποινή της επίπληξης επιβάλ¬ 
λεται από τον Πρόεδρο τουΤμήματος έπειτα από κλήση 
του ΥΔ σε απολογία. 

β. Αναστολή της φοιτητικής ιδιότητας από ένα εξά¬ 
μηνο έως ένα έτος, επιβάλλεται από τη Συνέλευση του 
Τμήματος. 

γ. Οριστική διαγραφή, επιβάλλεται από τη Συνέλευση 
τουΤμήματος. 

3. Οι υποψήφιοι διδάκτορες υποχρεούνται στην παρο¬ 
χή επικουρικής εκπαιδευτικής ή/και ερευνητικής εργασί¬ 
ας στο Τμήμα (π.χ. εποπτείες στο πρόγραμμα εξετάσεων 
τουΤμήματος, φροντιστηριακές ασκήσεις, βοήθεια στην 
επίβλεψη προπτυχιακών ή/και μεταπτυχιακών εργασιών, 
και κάθε άλλου είδους βοήθεια, ανάλογα με τις ανάγκες 
τουΤμήματος). Προς τούτο, να έχουν φυσική παρουσία 
στο τμήμα τουλάχιστον 6 ώρες την εβδομάδα, κατα¬ 
νεμημένες σε δύο ημέρες, η οποία θα πιστοποιείται με 
υπογραφή σε σχετικό παρουσιολόγιο. 

Άρθρο 14. 

Διαγραφή Υποψηφίου Διδάκτορα 

Ο ΥΔ διαγράφεται με απόφαση της Συνέλευσης του 
Τμήματος, κατόπιν εισήγησης της τριμελούς συμβουλευ¬ 
τικής επιτροπής, στις παρακάτω περιπτώσεις: 

1. Αυτοδικαίως εάν ο ίδιος το επιθυμεί και καταθέσει 
σχετική αίτηση. 

2. Αυτοδικαίως όταν υπερβεί τη μέγιστη διάρκεια 
σπουδών των οκτώ ετών. 

3. Όταν ο ΥΔ αμελήσει να προβεί σε ανανέωση εγγρα¬ 
φής επί δύο έτη, συνεχόμενα ή μη. 

4. Όταν διαπιστωμένα αποδειχθεί λογοκλοπή, δηλαδή 
χρήση ιδεών, μεθόδων και αποτελεσμάτων ή αντιγραφή 
μέρους εργασιών άλλων επιστημόνων χωρίς αναφορά 
σε αυτούς. 

5. Με αιτιολογημένη πρόταση της Τριμελούς Συμβου¬ 
λευτικής Επιτροπής, που αφορά στην ικανότητα του ΥΔ να 
ολοκληρώσει τη Διατριβή του, και η οποία θα βασίζεται σε 
δύο τουλάχιστον αρνητικές συνεχείς εκθέσεις Προόδου. 

6. Με απόφαση της Συνέλευσης του Τμήματος ως 
πειθαρχική ποινή, είτε λόγω παραμέλησης των υπο¬ 
χρεώσεων του ΥΔ προς το Τμήμα είτε λόγω διάπραξης 
πειθαρχικού παραπτώματος, σύμφωνα με τα οριζόμενα 
στο άρθρο 13 του παρόντος Κανονισμού. 

7. Υποψήφιος Διδάκτορας, ο οποίος έχει διαγράφει 
από το πρόγραμμα για οιονδήποτε από τους αναφερό- 
μενους στον παρόντα κανονισμό λόγους, δεν έχει το 
δικαίωμα να είναι εκ νέου υποψήφιος του ίδιου προ¬ 
γράμματος στο τμήμα. 

Άρθρο 15. 

Αφαίρεση Διδακτορικού Τίτλου 

Ι.ΔιδακτορικόςΤίτλος ο οποίος χορηγήθηκε από τοΤμή- 
μα Λογιστικής και Χρηματοοικονομικής είναι δυνατόν να 
αφαιρεθεί, εάν αποδειχθεί ότι δεν συνέτρεχαν οι έκτου νό¬ 
μου και του παρόντος Κανονισμού προϋποθέσεις απόκτη¬ 
σής του και, κυρίως, εάν αποδειχθεί ότι το σύνολο ή μέρος 
της Διδακτορικής Διατριβής αποτελεί προϊόν λογοκλοπής. 

2. Η αφαίρεση του Διδακτορικού Τίτλου γίνεται μετά 
από πλήρως τεκμηριωμένη απόφαση της Συνέλευσης 
του Τμήματος, η οποία κοινοποιείται στη Σύγκλητο του 
Ιδρύματος. 

Άρθρο 16. 

Η μορφή και το περιεχόμενο 

του Διδακτορικού Τίτλου 

1. Ο τίτλος του Διδάκτορα απονέμεται από το Τμήμα 
Λογιστικής και Χρηματοοικονομικής. 

2. Η μορφή και το περιεχόμενο του Διδακτορικού Τίτ¬ 
λου αποφασίζεται από τη Σύγκλητο του Πανεπιστημίου 
Δυτικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 31 Ιανουάριου 2019 

Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


Αριθμ. 3959 _ (2) 

Έγκριση του Κανονισμού Διδακτορικών Σπου¬ 
δών του Τμήματος Εσωτερικής Αρχιτεκτονικής 
της Σχολής Εφαρμοσμένων Τεχνών και Πολιτι¬ 
σμού του Πανεπιστημίου Δυτικής Αττικής 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 3 του ν. 4521/2018 (ΦΕΚ 


38/τ.Α'/02-03-2018) «Ίδρυση Πανεπιστημίου Δυτικής 
Αττικής και άλλες διατάξεις». 

2. Τις διατάξεις του ν. 4009/2011 (ΦΕΚ 195/τ.Α7 
06-09-2011) «Δομή, Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων», όπωςτροποποιήθηκαν 
και ισχύουν. 

3. Τις διατάξεις του ν. 4485/2017 (ΦΕΚ 114/τ.Α'/04-08- 
2017) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις» 
και ιδίως της παρ. 2 του άρθρου 45 και της παρ. 6 του 
άρθρου 85. 

4. Την με αριθμ. 38008/Ζ1/06-03-2018 (ΦΕΚ 117/ 
τ.Υ.Ο.Δ.Δ./06-03-2018) απόφαση του Υπουργού Παιδείας, 
Έρευνας και Θρησκευμάτων με θέμα «Σύσταση - Συ¬ 
γκρότηση - Ορισμός μελών της Διοικούσας Επιτροπής 
του Πανεπιστημίου Δυτικής Αττικής / Καθορισμός των 
επιμέρους αρμοδιοτήτων του Αντιπροέδρου της Δ.Ε. 
του Ιδρύματος», όπως τροποποιήθηκε με την με αριθμ. 
163494/Ζ1 /02-10-2018 (ΦΕΚ 577/τ.Υ.Ο.Δ.Δ./09-10-2018) 
υπουργική απόφαση. 

5. Την με αριθμ. 214688/Ζ1 /13-12-2018 (ΦΕΚ 5648/ 
τ.Β'/14-12-2018) απόφαση του Υπουργού Παιδείας, 
Έρευνας και Θρησκευμάτων με θέμα «Παράταση των 
προβλεπόμενων στο άρθρο 3 του ν. 4521/2018 (Α'38) 
θητειών του συνόλου των προσωρινών οργάνων του 
Πανεπιστημίου Δυτικής Αττικής». 

6. Την Πράξη 8/10-05-2018 (Θέμα 26ο) της Διοικούσας 
Επιτροπής του Πανεπιστημίου Δυτικής Αττικής, με την 
οποία εγκρίθηκε «Σχέδιο Κανονισμού Εκπονήσεως Διδα¬ 
κτορικών Σπουδών στο Πανεπιστήμιο Δυτικής Αττικής» 
(ΑΔΑ: ΩΧ0446Μ9ΞΗ-ΡΤΥ). 

7. Το απόσπασμα πρακτικού της με αριθμ. 9/03-07-2018 
Συνεδρίασης της Συνέλευσης του Τμήματος Εσωτερικής 
Αρχιτεκτονικής της Σχολής Εφαρμοσμένων Τεχνών και 
Πολιτισμού, σχετικά με την «Έγκριση Κανονισμού Διδα¬ 
κτορικών Σπουδών» του Τμήματος. 

8. Την Πράξη 2/22-01 -2019 (Θέμα 36Α) της Διοικούσας 
Επιτροπής του Πανεπιστημίου Δυτικής Αττικής, με την 
οποία εγκρίθηκε ο Κανονισμός Διδακτορικών Σπουδών 
του Τμήματος Εσωτερικής Αρχιτεκτονικής της Σχολής 
Εφαρμοσμένων Τεχνών και Πολιτισμού. 

9. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Εσωτερικής Αρχιτεκτονικής της Σχολής 
Εφαρμοσμένων Τεχνών και Πολιτισμού του Πανεπιστη¬ 
μίου Δυτικής Αττικής ως ακολούθως: 

Άρθρο 1. 

Γενικές Αρχές 

Ι.Το Πρόγραμμα Διδακτορικών Σπουδών του Τμήμα¬ 
τος «Εσωτερικής Αρχιτεκτονικής» του Πανεπιστημίου 
Δυτικής Αττικής λειτουργεί σύμφωνα με τις διατάξεις του 
ν. 4485/2017 και του εν γένει θεσμικού πλαισίου όπως 
κάθε φορά ισχύει. 

2. Στον παρόντα Κανονισμό Διδακτορικών Σπουδών 
ορίζονται οι κανόνες που διέπουν τις Διδακτορικές Σπου- 

δές του Τμήματος «Εσωτερικής Αρχιτεκτονικής» του Πα¬ 
νεπιστημίου Δυτικής Αττικής. 

3.0 Κανονισμός στηρίζεται στην εξουσιοδοτική διάτα¬ 
ξη του άρθρου 45 παρ. 2 του ν. 4485/2017 σε συνδυασμό 
με το άρθρο 85 παρ. 6 του ίδιου νόμου, αποφασίζεται 
από τη Συνέλευση του Τμήματος, εγκρίνεται από τη Σύ¬ 
γκλητο, δημοσιεύεται στην Εφημερίδα της Κυβερνήσε- 
ως, κοινοποιείται στο Υπουργείο Παιδείας, Έρευνας και 
Θρησκευμάτων και αναρτάται στον διαδικτυακό τόπο 
του Τμήματος. 

Άρθρο 2. 

Αντικείμενο - Σκοπός 

1. Οι Διδακτορικές Σπουδές του Τμήματος «Εσωτε¬ 
ρικής Αρχιτεκτονικής» αποβλέπουν στην εκπαίδευση 
Διδακτόρων στους τομείς της Αρχιτεκτονικής Εσωτερι¬ 
κών και Εξωτερικών χώρων, Σχεδιασμού Αντικειμένων 
(ΡΓοάυεΐ ΘθΒίςη), Εφαρμοσμένων Τεχνών, Θεωρίας Τε¬ 
χνών και Αισθητικής, καθώς και σε οποιονδήποτε τομέα 
κρίνεται συναφής με το γνωσιολογικό περιεχόμενο του 
τμήματος, οι οποίοι θα έχουν τη δυνατότητα ανεξάρ¬ 
τητης και αυτόνομης προαγωγής της επιστήμης, της 
έρευνας και της τεχνολογίας. 

2. Ο σκοπός των Διδακτορικών Σπουδών εκπληρώ¬ 
νεται με την εκπόνηση πρωτότυπης Διδακτορικής Δι¬ 
ατριβής σύμφωνα με τα διεθνή ακαδημαϊκά πρότυπα, 
υπό την επίβλεψη Τριμελούς Συμβουλευτικής Επιτροπής, 
σύμφωνα με το άρθρο 38 του ν. 4485/2017. 

Άρθρο 3. 

Απονεμόμενος Τίτλος 

Το Τμήμα «Εσωτερικής Αρχιτεκτονικής» απονέμει 
Διδακτορικό Δίπλωμα στην Επιστήμη στους Τομείς 
«Αρχιτεκτονικής Σύνθεσης, θεωρία και κριτική», «Σχε- 
διασμού (άθείςη), θεωρία και κριτική», «Χώρος και Εικα¬ 
στικές Τέχνες», «Αειφορικού και Ψηφιακού σχεδιασμού, 
Αναπαραστάσεων και Κατασκευαστικής και Ψηφιακής 
Τεχνολογίας». 

Άρθρο 4. 

Αρμόδια Όργανα 

1. Αρμόδια Όργανα για τις Διδακτορικές Σπουδές 
του Τμήματος «Εσωτερικής Αρχιτεκτονικής» είναι η Συ¬ 
νέλευση του Τμήματος, ο Πρόεδρος του Τμήματος, οι 
Συνελεύσεις των Τομέων του Τμήματος και η Επιτροπή 
Μεταπτυχιακών Σπουδών του Τμήματος. 

2. Η Επιτροπή Μεταπτυχιακών ΣπουδώντουΤμήματος 
ορίζεται από τη Συνέλευση τουΤμήματος και περιλαμ¬ 
βάνει ένα τουλάχιστον μέλος από κάθε Τομέα. Η Επι¬ 
τροπή εισηγείται στη Συνέλευση τουΤμήματος για όλα 
τα ζητήματα που αφορούν στις Διδακτορικές Σπουδές 
του Τμήματος, επιβλέπει την εφαρμογή του παρόντος 
Κανονισμού και προτείνει τυχόν τροποποίηση των δι- 
ατάξεών του. 

Άρθρο 5. 

Αίτηση για εκπόνηση Διδακτορικής Διατριβής 

1. Δικαίωμα υποβολής αίτησης για εκπόνηση Διδα¬ 
κτορικής Διατριβής έχει ο/η κάτοχος Διπλώματος Με¬ 
ταπτυχιακών Σπουδών (Δ.Μ.Σ.) Α.Ε.Ι. της ημεδαπής, ή 


ισοτίμου της αλλοδαπής (αναγνωρισμένο από το ΔΟΑ- 
ΤΑΠ) ή (κυρίως για τη Σχολή Μηχανικών) ο πτυχιούχος 
Τμήματος με 10 εξάμηνα σπουδών (ίηΐθςΓΒΐθά ιπ35ϊθγ, 
άρθ. 46 του ν. 4485/2017). Μη κάτοχος τίτλου Μ.Σ. μπο¬ 
ρεί να γίνει δεκτός ως υποψήφιος/α διδάκτορας εφόσον 
ικανοποιεί τις προϋποθέσεις και τα κριτήρια της επόμε¬ 
νης παραγράφου του παρόντος άρθρου. Η Συνέλευση 
μπορεί να αποφασίσει την υποχρέωση του Υποψηφίου/ 
ίας να παρακολουθήσει μαθήματα του Προγράμματος 
Μεταπτυχιακών Σπουδών (Π.Μ.Σ.) τουΤμήματος ή άλλου 
Τμήματοςτου Πανεπιστημίου Δυτικής Αττικής, τα οποία 
θα οριστούν κατόπιν εισήγησης του Επιβλέποντος. 

2. Μη κάτοχος τίτλου Μ.Σ. μπορεί, μετά από αιτιολο¬ 
γημένη απόφαση της Συνέλευσης, να γίνει δεκτός ως 
Υποψήφιος Διδάκτορας εφόσον ικανοποιεί τις ακόλου¬ 
θες προϋποθέσεις: Ο υποψήφιος να διαθέτει αναγνωρι¬ 
σμένο υψηλής ποιότητας επιστημονικό, καλλιτεχνικό, 
επαγγελματικό ή ερευνητικό έργο, το οποίο συνίσταται 
σε αξιόλογη συμμετοχή σε ερευνητικά προγράμματα ή/ 
και επιστημονική/ές δημοσίευση/εις, ή/και ευρεσιτεχνία, 
ή/και διεθνή αναγνώριση του έργου του, ή/και διάκριση/ 
σεις για την ποιότητα συναφούς επαγγελματικού έργου, 
που πιστοποιούνται με βραβεία και δημοσιεύσεις. 

Στην περίπτωση αυτή ενδεχομένως να ζητηθεί από τον 
Υποψήφιο/α να περατώσει έναν αριθμόν επιπρόσθετων 
μαθημάτων, τα οποία θα οριστούν από τη Συνέλευση 
στο πλαίσιο των Π.Μ.Σ. τουΤμήματος ή άλλουΤμήματος 
του Πανεπιστημίου. 

3. Οι αιτήσεις για την εκπόνηση Διδακτορικής Διατρι¬ 
βής υποβάλλονται στη Γραμματεία οποτεδήποτε κατά τη 
διάρκεια του ακαδημαϊκού έτους και εξετάζονται από τη 
Συνέλευση του Τμήματος 3 φορές το χρόνο ήτοι, κάθε 
Οκτώβριο, Φεβρουάριο και Ιούνιο. Στην αίτηση, οι υπο¬ 
ψήφιοι αναγράφουν τον προτεινόμενο τίτλο της Διδα¬ 
κτορικής Διατριβής, τον προτεινόμενο ως Επιβλέποντα 
και τη γλώσσα συγγραφής της διατριβής (η Διδακτορική 
Διατριβή συντάσσεται σε γλώσσα που αποφασίζει η Συ¬ 
νέλευση τουΤμήματος κατά περίπτωση - άρθρο 38 παρ. 
3 του ν. 4485/2017). 

4. Μαζί με την αίτηση, ο υποψήφιος καταθέτει: 

α. Φωτοαντίγραφο ταυτότητας ή διαβατηρίου. 

β. Αναλυτικό βιογραφικό σημείωμα. 

γ. Αντίγραφα πτυχίων (πτυχίου πρώτου κύκλου σπου¬ 
δών και μεταπτυχιακών τίτλων) από Α.Ε.Ι. της ημεδαπής, 
ή ομοταγή της αλλοδαπής αναγνωρισμένα από τον ΔΟ- 
ΑΤΑΠ. 

δ. Αναλυτική βαθμολογία μαθημάτων προπτυχιακού 
και μεταπτυχιακού κύκλου σπουδών. 

ε. Πιστοποιητικό που αποδεικνύει άριστη γνώση της 
Αγγλικής ή και οποιοσδήποτε ξένης γλώσσας διασφαλί¬ 
ζει πρόσβαση στη συναφή βιβλιογραφία. Εάν ο υποψή¬ 
φιος έχει ολοκληρώσει προπτυχιακές ή μεταπτυχιακές 
σπουδές στο εξωτερικό, ο αντίστοιχος τίτλος σπουδών 
του θεωρείται ως πιστοποιητικό επαρκούς γνώσης της 
ξένης γλώσσας. Το ίδιο ισχύει σε περίπτωση που ο υπο¬ 
ψήφιος έχει την ξένη γλώσσα ως μητρική. 

στ. Συνοπτικό Σχέδιο Πρότασης Διδακτορικής Δια¬ 
τριβής (άρθρο 38 του ν. 4485/2017), το οποίο περιέχει 
τουλάχιστον τα εξής: Προτεινόμενο θέμα Διδακτορικής 

Διατριβής, προσωρινός τίτλος, περιγραφή του σκοπού 
και των στόχων της Διδακτορικής Διατριβής, περιγραφή 
της μεθοδολογίας που θα ακολουθηθεί, προσδοκώμε- 
να ερευνητικά αποτελέσματα, ενδεικτική βιβλιογραφία, 
καθώς και προτεινόμενο χρονοδιάγραμμα εκπόνησης. 

ζ. Δύο συστατικές επιστολές. 

η. Επιπλέον, ο υποψήφιος μπορεί να καταθέτει οποιο- 
δήποτε άλλο έγγραφο θεωρεί ότι μπορεί να ενισχύσει 
την υποψηφιότητά του. 

Άρθρο 6. 

Προκήρυξη για εκπόνηση 

Διδακτορικής Διατριβής 

Το Τμήμα «Εσωτερικής Αρχιτεκτονικής» μπορεί να 
προκηρύσσει, οποτεδήποτε, θέσεις Υποψηφίων Διδα¬ 
κτόρων για την εκπόνηση Διδακτορικής Διατριβής σε 
συγκεκριμένο γνωστικό πεδίο. Αν το Τμήμα δεν προ¬ 
κηρύξει τις θέσεις αυτές για διάστημα πέραν των έξι (6) 
μηνών, μπορεί οποτεδήποτε να κατατεθεί αίτηση από 
ενδιαφερομένους. 

Οι σχετικές προκηρύξεις μπορούν να προβλέπουν ει¬ 
δικούς όρους, προθεσμίες και διαδικασίες εκπόνησης, 
πρόσθετες υποχρεώσεις, ρήτρες, παραδοτέα, διαφορο¬ 
ποιούμενα χρονικά όρια ολοκλήρωσης των Διατριβών, 
επιπλέον διαδικασίες και κριτήρια, πέραν όσων προ- 
βλέπονται στον παρόντα Κανονισμό. Οι προκηρύξεις 
αυτές αναρτώνται στον διαδικτυακό τόπο του Τμήματος 
«Εσωτερικής Αρχιτεκτονικής» και του Πανεπιστημίου. 

Άρθρο 7. 

Επίβλεψη Διδακτορικής Διατριβής 

και Τριμελής Συμβουλευτική Επιτροπή 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του Πανεπιστημίου Δυτικής Αττικής ή άλλου Α.Ε.Ι. 
ή ερευνητές Α', Β' ή Γ' βαθμίδας από ερευνητικά κέντρα 
του άρθρου 13Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών ή ως διαφορετικά ορίζεται από το ισχύον 
εκάστοτε νομοθετικό πλαίσιο. 

2. Κάθε Επιβλέπων/ουσα μπορεί να επιβλέπει έως 
πέντε (5) - μη συνυπολογιζομένων τυχόν συνεπιβλέ- 
ψεων - υποψήφιους διδάκτορες (άρθρο 45 παρ. 2 του 
ν. 4485/2017). 

3. Σε περίπτωση προκήρυξης για εκπόνηση Διδακτο¬ 
ρικής Διατριβής, η ανάθεση της επίβλεψης μπορεί, βάσει 
της προκήρυξης, να υπόκειται σε επιπλέον διαδικασίες 
και κριτήρια από εκείνα που προβλέπονται στο νόμο και 
στον οικείο Κανονισμό Διδακτορικών Σπουδών (άρθρο 
42 τουν. 4485/2017). 

4. Η Συνέλευση του Τμήματος αναθέτει στον/στην 
προτεινόμενο/μενη Επιβλέποντα/πουσα, σύμφωνα με 
την παράγραφο 3 του άρθρου 38 του ν. 4485/2017, την 
επίβλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με βάση τη συνάφεια της δια¬ 
τριβής με το γνωστικό αντικείμενο και το επιστημονικό 
έργο των μελών ΔΕΠ, με αρμοδιότητα να πλαισιώνει και 
να υποστηρίζει την εκπόνηση και συγγραφή της. 


5. Στην Τριμελή Συμβουλευτική Επιτροπή μετέχουν ως 
μέλη, ο/η Επιβλέπων/ουσα και δύο ακόμη μέλη Δ.Ε.Π. 
από το Πανεπιστήμιο Δυτικής Αττικής ή άλλο Α.Ε.Ι. ή 
Καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι Διδακτορικού 
Διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. 

6. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος «Εσωτερικής Αρχιτεκτονικής». 

7. Αν για οποιονδήποτε λόγο ο/η επιβλέπων/πουσα 
εκλείψει ή, διαπιστωμένα, αδυνατεί να τελέσει χρέη επι- 
βλέποντα για μεγάλο χρονικό διάστημα, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλο άτομο την επίβλεψη, σύμφωνα με όσα ορίζονται 
στις προηγούμενες παραγράφους, ύστερα από αίτηση 
του Υ.Δ. και γνώμη του προτεινόμενου επιβλέποντος, 
διαφορετικά αναθέτει σε ένα από τα άλλα δύο μέλη της 
Τριμελούς Συμβουλευτικής Επιτροπής, ακόμη και καθ' 
υπέρβαση του μέγιστου αριθμού Υποψήφιων Διδακτό¬ 
ρων που μπορεί να επιβλέπει καθένα από αυτά, σύμφω¬ 
να με την παρ. 2 του παρόντος άρθρου. 

8. Αν ο/η επιβλέπων/ουσα συνταξιοδοτηθεί ή μετα¬ 
κινηθεί σε άλλο Α.Ε.Ι., μπορεί να συνεχίσει να εκτελεί 
χρέη Επιβλέποντος των Διδακτορικών Διατριβών που 
είχε αναλάβει πριν τη μετακίνηση ή συνταξιοδότηση. Ο 
τίτλος απονέμεται από το Τμήμα «Εσωτερικής Αρχιτεκτο¬ 
νικής» του Πανεπιστημίου Δυτικής Αττικής. 

9. Τα αφυπηρετήσαντα μέλη ΔΕΠ δεν ορίζονται μέλη 
Τριμελών Συμβουλευτικών Επιτροπών, ούτε Επταμελών 
Εξεταστικών Επιτροπών. Όσα μέλη ΔΕΠ ή ερευνητές 
είχαν ορισθεί Επιβλέποντες ή μέλη Τριμελών Συμβου¬ 
λευτικών Επιτροπών, πριν τη συνταξιοδότησή τους, 
παραμένουν και αντικαθίστανται υποχρεωτικώς από 
τη Συνέλευση του Τμήματος όταν ορίζεται η Επταμελής 
Εξεταστική Επιτροπή. 

Άρθρο 8. 

Εξέταση αίτησης 

για εκπόνηση Διδακτορικής Διατριβής 

1. Η Συνέλευση του Τμήματος, αφού λάβει υπόψη 
τις αιτήσεις για εκπόνηση Διδακτορικής Διατριβής που 
έχουν υποβληθεί, τις κατηγοριοποιεί με βάση τη συνά¬ 
φεια του προτεινόμενου θέματος με το αντικείμενο των 
Τομέων του Τμή ματος (ή του Τμή ματος, αν δεν υπάρχουν 
Τομείς). ΚάθεΤομέας ορίζει Τριμελή Εισηγητική Επιτροπή 
από μέλη ΔΕΠ του Τομέα. 

2. Η Εισηγητική Επιτροπή εξετάζει τις αντίστοιχες αι¬ 
τήσεις και τα συνυποβαλλόμενα έγγραφα και καλεί τους 
υποψηφίους σε συνέντευξη. Η Εισηγητική Επιτροπή υπο¬ 
βάλλει στη Συνέλευση τουΤομέα υπόμνημα, στο οποίο 
αναγράφονται οι λόγοι για τους οποίους κάθε υποψή- 
φιος/ια πρέπει ή δεν πρέπει να γίνει δεκτός/ή ως Υ.Δ. 

3. Η Συνέλευση του Τομέα, αφού λάβει υπόψη το υπό¬ 
μνημα της Επιτροπής και τη γνώμη του προτεινόμενου 
Επιβλέποντος, εισηγείται στη Συνέλευση του Τμήματος 
την έγκριση ή την απόρριψη της αίτησης του/της υπο- 
ψηφίου/ίας και τα μέλη της Τριμελούς Συμβουλευτικής 
Επιτροπής. Η εισήγηση αυτή πρέπει να γίνεται εντόςτης 
προθεσμίας των 30 ημερών από την αίτηση της Γενικής 
Συνέλευσης ειδάλλως η Γενική Συνέλευση αποφασίζει 
άνευ εισηγήσεως από τον Τομέα Μαθημάτων. 

4. Η Συνέλευση του Τμήματος με βάση την εισήγηση 
του Τομέα εγκρίνει ή απορρίπτει την αίτηση του υπο¬ 
ψηφίου και ορίζει τον/την Επιβλέποντα/ουσα. Στην ίδια 
απόφαση ορίζονταιτα δύο μέλητηςΤριμελούςΣυμβου¬ 
λευτικής Επιτροπής καθώς και η γλώσσα συγγραφής της 
Διδακτορικής Διατριβής (Ελληνική σύμφωνα με το άρ¬ 
θρο 10 του παρόντος κανονισμού). 

5. Τα ονόματα των Υποψήφιων Διδακτόρων, οι τίτλοι 
των εκπονούμενων Διδακτορικών Διατριβών και περίληψή 
τους, τα ονόματα των επιβλεπόντων μελών Δ.Ε.Π. ή ερευνη¬ 
τών/τριών, καθώς και των υπολοίπων μελών τωνΤριμελών 
Συμβουλευτικών Επιτροπών, αναρτώνται στον διαδικτυακό 
τόπο του Τμήματος στην ελληνική και αγγλική γλώσσα. 

Άρθρο 9. 

Εκπόνηση Διδακτορικής Διατριβής 

1.0 ελάχιστος χρόνος για την απόκτηση Διδακτορικού 
Διπλώματος είναι τρία (3) πλήρη ημερολογιακά έτη, με 
έναρξη την ημερομηνία ορισμού της Τριμελούς Συμβου¬ 
λευτικής Επιτροπής από τη Συνέλευση του Τμήματος. 

2.0 μέγιστος χρόνος για την απόκτηση διδακτορικού 
διπλώματος είναι πέντε (5) πλήρη ημερολογιακά έτη, με 
έναρξη την ημερομηνία ορισμού τηςΤριμελούς Συμβου¬ 
λευτικής Επιτροπής από τη Συνέλευση του Τμήματος. Με 
αιτιολογημένη πρόταση τηςΤριμελούςΣυμβουλευτικής 
Επιτροπής και απόφαση της Συνέλευσης του Τμήματος 
μπορεί να δοθεί παράταση έως τρία (3) πλήρη ημερο¬ 
λογιακά έτη. 

3. Ο/Η Υ.Δ. μπορεί να ζητήσει με επαρκώς αιτιολογημέ¬ 
νη αίτησή του/της την αναστολή της ανωτέρω περιόδου 
έως δύο (2) πλήρη ημερολογιακά έτη συνολικά. 

4.0 Υ.Δ. κάθε έτος, έως τέλος Μάίου, υποβάλλει στην 
Τριμελή Συμβουλευτική Επιτροπή αναλυτικό γραπτό 
υπόμνημα, το οποίο συνοδεύεται από προφορική πα¬ 
ρουσίαση αναφορικά με την πρόοδο της διατριβής (άρ¬ 
θρο 40 παραγρ. 2 του ν. 4485/2017). Η Τριμελής Συμβου¬ 
λευτική Επιτροπή υποβάλλει ετήσια Έκθεση Προόδου 
κάθε έτος, έως τέλος Ιουνίου. Η Τριμελής Συμβουλευτική 
Επιτροπή κρίνει αιτιολογημένα στην Έκθεση Προόδου 
εάν ο/η Υ.Δ. είναι ικανός/ή ή όχι να συνεχίσει τη Διδα¬ 
κτορική του/της Διατριβή. Εάν η Τριμελής Συμβουλευ¬ 
τική Επιτροπή κρίνει ότι είναι ικανός/ή να συνεχίσει τη 
Διδακτορική του/της Διατριβή, τότε ο/η Υ.Δ. ανανεώνει 
την εγγραφή του/της έως το τέλος Σεπτεμβρίου. Εάν η 
Τριμελής Συμβουλευτική Επιτροπή κρίνει ότι ο/η υποψή- 
φιος/ια δεν έχει σημειώσει πρόοδο επί δύο συνεχόμενα 
έτη και σε δύο ετήσιες Εκθέσεις Προόδου, και δεν είναι 
ικανός/ή να συνεχίσει τη Διδακτορική του/της Διατριβή, 
προτείνει στη Συνέλευση του Τμήματος τη διαγραφή 
του/της. 


5. Αντίγραφο του γραπτού υπομνήματος και της ετή¬ 
σιας Έκθεσης Προόδου της προηγούμενης παραγράφου 
καταχωρίζονται στον ατομικό φάκελο του Υ.Δ. 

6. Η μερική τροποποίηση του τίτλου της Διδακτορικής Δια¬ 
τριβής ενός Υ.Δ. χωρίς ουσιαστική αλλαγή του περιεχομένου 
της, είναι δυνατή με πρόταση τηςΤριμελούς Συμβουλευτικής 
Επιτροπής και απόφαση της Συνέλευσης του Τ μήματος και 
δεν μεταβάλλει τον χρόνο έναρξης της διατριβής. 

7. Η ολική τροποποίηση του τίτλου και του περιεχομέ¬ 
νου της Διδακτορικής Διατριβής ενός Υ.Δ., συνεπιφέρει 
την εξ υπαρχής εξέταση της προτεινόμενης διατριβής με 
ενδεχόμενη αντικατάσταση του Επιβλέποντος και των με¬ 
λών τηςΤριμελούς Συμβουλευτικής Επιτροπής καθώς και 
την επανεκκίνηση του χρόνου εκπόνησης της Διατριβής. 

Άρθρο 10. 

Γλώσσα συγγραφής Διδακτορικής Διατριβής 

1. Η Διδακτορική Διατριβή συντάσσεται στην ελληνική 
γλώσσα (άρθρο 38 παρ. 3 του ν. 4485/2017). 

2. Ο/Η υποψήφιος/α διδάκτορας υποβάλλει επιπλέον, 
εκτενή περίληψή της στην αγγλική γλώσσα. 

Άρθρο 11. 

Ορισμός Επταμελούς Εξεταστικής Επιτροπής 

1. Ο/Η Υ.Δ. όταν ολοκληρώσει τη συγγραφή της Δι¬ 
δακτορικής του/της Διατριβής, καταθέτει αίτηση αξιο¬ 
λόγησης και υποστήριξής της στη Γραμματεία του Τμή¬ 
ματος. Η Τριμελής Συμβουλευτική Επιτροπή δέχεται ή 
απορρίπτει την αίτηση του/της Υ.Δ. για αξιολόγηση και 
υποστήριξη της Διατριβής του. 

2. Εάν η Τριμελής Συμβουλευτική Επιτροπή αποδεχθεί 
την αίτηση του/της Υ.Δ., συντάσσει αναλυτική Εισηγητική 
Έκθεση και την υποβάλλει στη Συνέλευση του Τμήματος, 
ζητώντας τον ορισμό 

Επταμελούς Εξεταστικής Επιτροπής για την κρίση της 
διατριβής. Εάν η Τριμελής Συμβουλευτική Επιτροπή θεω¬ 
ρήσει ότι η Διδακτορική Διατριβή δεν έχει ολοκληρωθεί, 
υποβάλλει σχόλια και παρατηρήσεις στον/στην Υ.Δ. για 
τη συνέχισή της και την επιτυχή ολοκλήρωσή της. 

3. Στην Επταμελή Εξεταστική Επιτροπή μετέχουν τα 
μέλη τηςΤριμελούς Συμβουλευτικής Επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύτε¬ 
ρου και τρίτου εδαφίου της παραγράφου 2 του άρθρου 
39 του ν. 4485/2017, καθώς και τέσσερα (4) επιπλέον 
μέλη, που πληρούν τα κριτήρια του δευτέρου εδαφίου 
της παραγράφου 2 του άρθρου 39 του ν. 4485/2017. 

4. Τα αφυπηρετήσαντα μέλη τηςΤριμελούς Συμβου¬ 
λευτικής Επιτροπής, που έχουν αντικατασταθεί σύμφωνα 
με την παρ. 4 του παρόντος άρθρου, μπορεί να παρίστα- 
νται κατά τη συνεδρίαση της Επταμελούς Εξεταστικής 
Επιτροπής (παρ. 2 του άρθρου 12 του παρόντος Κανο¬ 
νισμού) χωρίς δικαίωμα ψήφου. 

Άρθρο 12. 

Υποστήριξη Διδακτορικής Διατριβής 

1. Η Διδακτορική Διατριβή υποστηρίζεται δημόσια 
από τον/την Υ.Δ. Η υποστήριξη οφείλει να λάβει χώρα 

εντός ευλόγου διαστήματος από τον ορισμό της Επτα- 
μελούς Εξεταστικής Επιτροπής, το οποίο δεν μπορεί να 
ξεπερνάει τους 3 μήνες και όπως αποφασισθεί από τη 
Συνέλευση. Η διαδικασία της δημόσιας υποστήριξης 
προϋποθέτει τη φυσική παρουσία των τεσσάρων (4) του¬ 
λάχιστον μελών της Επταμελούς Εξεταστικής Επιτροπής, 
ενώ τα λοιπά μέλη μπορούν να συμμετέχουν και μέσω 
τηλεδιάσκεψης. Ο/Η Υ.Δ. υποστηρίζει προφορικά τη Δι¬ 
δακτορική του Διατριβή, χωρίς τη χρήση σημειώσεων, 
και ακολουθούν οι ερωτήσεις των μελών της Εξεταστικής 
Επιτροπής και οι απαντήσεις από τον/την Υ.Δ. 

2. Μετά την ολοκλήρωση της προφορικής δοκιμασίας, 
η Εξεταστική Επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρίνει 
ή την απορρίπτει, με πλειοψηφία των πέντε (5) τουλάχι¬ 
στον από τα μέλη της. 

3. Η κλίμακα βαθμολόγησηςτηςΔιδακτορικήςΔιατρι- 
βής, εφόσον αυτή εγκριθεί, έχει ως εξής: Άριστα, Λίαν 
Καλώς, Καλώς. 

Άρθρο 13. 

Διδακτορικές Διατριβές με συνεπίβλεψη 

1. Το Τμήμα «Εσωτερικής Αρχιτεκτονικής» μπορεί να 
συνεργάζεται με άλλα ΑΕΙ και με ερευνητικά κέντρα και 
ινστιτούτα του άρθρου 13Ατου ν. 4310/2014, συμπερι¬ 
λαμβανομένων των ερευνητικών κέντρων της Ακαδημί¬ 
ας Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών, για την εκπόνηση Διδακτορικών 
Διατριβών με συνεπίβλεψη. Σύμφωνα με το άρθρο 13Α 
του ν. 4310/2014 και τις τροποποιήσεις των άρθρων 
12 του ν. 4386/2016 και του άρθρου 69 παρ. 10 του 
ν. 4485/2017, ο συνοπτικός κατάλογος όλων έχει ως 
εξής: 1) «Αθηνά - Ερευνητικό Κέντρο Καινοτομίας στις 
Τεχνολογίες της Πληροφορίας, των Επικοινωνιών και 
της Γνώσης», 2) Εθνικό Αστεροσκοπείο Αθηνών (Ε.Α.Α.), 
3) Εθνικό Ίδρυμα Ερευνών (Ε.Ι.Ε.), 4) Εθνικό Κέντρο 
Έρευνας και Τεχνολογικής Ανάπτυξης (Ε.Κ.Ε.Τ.Α.), 5) 
Εθνικό Κέντρο Έρευνας Φυσικών Επιστημών «ΔΗΜΟΚΡΙ¬ 
ΤΟΣ», 6) Εθνικό Κέντρο Κοινωνικών Ερευνών (Ε.Κ.Κ.Ε.), 
7) Το αυτοτελές ερευνητικό ινστιτούτο Ελληνικό Ινστι¬ 
τούτο ΠΑΣΤΕΡ (Ε.Ι.Π.), 8) Ελληνικό Κέντρο Θαλασσίων 
Ερευνών (ΕΛ.ΚΕ.Θ.Ε), 9) «Αλέξανδρος Φλέμινγκ», 10) Το 
Ίδρυμα Τεχνολογίας και Έρευνας (Ι.Τ.Ε.), 11) Τα ερευνη¬ 
τικά κέντρα της Ακαδημίας Αθηνών. 

2. Στην περίπτωση της παρ. 1 του παρόντος άρθρου, 
τη διοικητική ευθύνη της εκπόνησης της Διδακτορι¬ 
κής Διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας Επιβλέπων από κάθε συνεργα- 
ζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελών ΔΕΠ/ερευνητών. Τα σχετικά με τη 
διαδικασία εκπόνησης της διατριβής, από την επιλογή 
του Υ.Δ. έως και την απονομή του διδακτορικού τίτλου, 
καθώς και η χορήγηση ενιαίου ή χωριστού τίτλου σε 
περίπτωση συνεργασίας μεταξύ Ιδρυμάτων, προβλέ- 
πονται στο οικείο Ειδικό Πρωτόκολλο Συνεργασίας 
(Ε.Π.Σ.), που καταρτίζεται από τα συνεργαζόμενα Τμή¬ 


ματα/φορείς και εγκρίνεται από την οικεία Σύγκλητο 
και τα συλλογικά όργανα διοίκησης των Ερευνητικών 
Κέντρων. 

3. Η εκπόνηση Διδακτορικών Διατριβών με συνεπί¬ 
βλεψη με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής καθορίζε¬ 
ται με απόφαση του Υπουργού Παιδείας, Έρευνας και 
Θρησκευμάτων, που δη μοσιεύεται στην Εφημερίδα της 
Κυβερνήσεως. 

Άρθρο 14. 

Δικαιώματα και Υποχρεώσεις 

Υποψηφίων Διδακτόρων 

1. Οι Υποψήφιοι Διδάκτορες έχουν μέχρι πέντε (5) 
πλήρη ακαδημαϊκά έτη από την πρώτη εγγραφή τους, 
όλα τα δικαιώματα και τις παροχές που προβλέπονται 
από τις εκάστοτε κείμενες διατάξεις του νόμου και τις 
αποφάσεις της Συγκλήτου ή άλλων αρμοδίων οργάνων 
του Πανεπιστημίου Δυτικής Αττικής για τους φοιτητές 
του δεύτερου κύκλου σπουδών. 

2. Μέχρι και πέντε (5) έτη μετά την ολοκλήρωση της 
Διδακτορικής τους Διατριβής, διατηρούν δικαιώματα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών. 

3. Οι Υποψήφιοι Διδάκτορες έχουν δικαίωμα συμμε¬ 
τοχής στα εκλεκτορικά σώματα για την εκλογή οργάνων 
διοίκησης ΑΕΙ και εκλογής τους στα όργανα αυτά για 
διάστημα πέντε (5) ακαδημαϊκών ετών από την πρώτη 
εγγραφή τους ως Υποψηφίων Διδακτόρων. Ειδικότερα, 
οι εκπρόσωποί τους μπορούν να συμμετέχουν στη Σύ¬ 
γκλητο, στο Πρυτανικό Συμβούλιο, στη Συνέλευση της 
Σχολής Εφαρμοσμένων Τεχνών και Πολιτισμού, στην 
Κοσμητεία της Σχολής Εφαρμοσμένων Τεχνών και Πο¬ 
λιτισμού, στη Συνέλευση του Τμήματος Εσωτερικής 
Αρχιτεκτονικής, στο Διοικητικό Συμβούλιο του Τμήμα¬ 
τος και στις Συνελεύσεις των Τομέων, σύμφωνα με τον 
ν. 4485/2017. 

4. Οι Υποψήφιοι Διδάκτορες μπορούν, επιπλέον, με 
τη σύμφωνη γνώμη τους, να συνδράμουν στις ακαδη¬ 
μαϊκές δραστηριότητες του Τμήματος και να παρέχουν 
υπηρεσίες επιτήρησης κατά τις εξεταστικές περιόδους. 
Συγκεκριμένα ο επιβλέπων της Διδακτορικής τους Δια¬ 
τριβής μπορεί να τους χρησιμοποιήσει επικουρικώς σε 
επίβλεψη εργαστηριακών ασκήσεων σε μαθήματα του 
Π.Π.Σ. ή και Π.Μ.Σ. του Τμήματος καθώς και στις ερευ¬ 
νητικές δραστηριότητεςτων Ερευνητικών Εργαστηρίων 
του Τμήματος. 

5. Ο/Η Υ.Δ. έχει υποχρέωση να ακολουθεί τους κανόνες 
που προβλέπει η εκπόνηση της Διδακτορικής Διατριβής 
σύμφωνα με τον παρόντα Κανονισμό. 

6. Οι Υποψήφιοι Διδάκτορες οφείλουν να ακολουθούν 
την ακαδημαϊκή δεοντολογία. Πειθαρχικό παράπτωμα 
για τους Υποψηφίους Διδάκτορες συνιστά η παραβία¬ 
ση της νομοθεσίας και των αποφάσεων των οργάνων 
του Τμήματος και του Πανεπιστημίου. Πειθαρχικά πα¬ 
ραπτώματα είναι ιδίως: α) Η εκ προθέσεως καταστροφή 
περιουσίας του Ιδρύματος, β) Η εκούσια παρεμπόδιση 
της εύρυθμης λειτουργίας του Ιδρύματος. Σε περίπτωση 
διάπραξης πειθαρχικού παραπτώματος από Υ.Δ. μπο- 

ρούν να του επιβληθούν, ανάλογα με τη βαρύτητα του 
παραπτώματος, οι ακόλουθες ποινές: ί) έγγραφη επί¬ 
πληξη, ϋ) αναστολή της φοιτητικής ιδιότητας από ένα 
εξάμηνο έως 3 έτη, ίϋ) οριστική διαγραφή. Η πειθαρχική 
ποινή της επίπληξης επιβάλλεται, μετά από απολογία του 
Υ.Δ., από τον Πρόεδρο του Τμήματος. 

Η αναστολή της φοιτητικής ιδιότητας και η οριστική 
διαγραφή επιβάλλονται, μετά από απολογία του Υ.Δ., 
από τη Συνέλευση του Τμήματος. 

7. Στην περίπτωση κατά την οποία αποδειχθεί λογο- 
κλοπή, η Συνέλευση του Τμήματος διαγράφει τον Υ.Δ. 
Εάν έχει λάβει τον τίτλο του Διδάκτορα, η Συνέλευση του 
Τμήματος προβαίνει στην αφαίρεση του τίτλου. 

Άρθρο 15. 

Διαγραφή Υποψήφιου Διδάκτορα 

Ο Υ.Δ. διαγράφεται: 

1. αυτοδικαίως, όταν ο ίδιος το επιθυμεί και καταθέσει 
αντίστοιχη αίτηση. 

2. αυτοδικαίως, όταν υπερβεί τον μέγιστο χρόνο των 
πέντε (5) ετών, χωρίς να λάβει την προβλεπόμενη στο 
άρθρο 9, παρ. 2 παράταση έως 3 έτη. 

3. με απόφαση της Συνέλευσης του Τμήματος μετά από 
ακρόαση του Υ.Δ., όταν ο Υ.Δ. δεν προβεί σε ανανέωση 
εγγραφής επί δύο έτη, συνεχόμενα ή μη, 

4. με απόφαση της Συνέλευσης του Τμήματος μετά 
από ακρόαση του Υ.Δ., όταν διαπιστωμένα αποδειχθεί 
λογοκλοπή, 

5. με απόφαση της Συνέλευσης του Τμήματος μετά 
από ακρόαση του Υ.Δ., όταν η Τριμελής Συμβουλευτική 
Επιτροπή ζητήσει τη διαγραφή με αιτιολογημένη πρό¬ 
ταση η οποία θα αφορά την ικανότητα του/της Υ.Δ. να 
συνεχίσει την εκπόνηση της διατριβής, 

6. όταν η Συνέλευση του Τμήματος αποφασίσει τη δι¬ 
αγραφή του ως πειθαρχική ποινή, σύμφωνα με τα οριζό¬ 
μενα στο άρθρο 14 του παρόντος Κανονισμού. 

Άρθρο 16. 

Αφαίρεση Διδακτορικού Τίτλου 

1. Διδακτορικός Τίτλος, ο οποίος χορηγήθηκε από 
το Τμήμα Εσωτερικής Αρχιτεκτονικής, είναι δυνατόν 
να αφαιρεθεί, εάν αποδειχθεί ότι δεν συνέτρεχαν οι εκ 
του νόμου και του παρόντος Κανονισμού προϋποθέσεις 
απόκτησήςτου και, κυρίως (αλλά όχι αποκλειστικά), εάν 
αποδειχθεί ότι το σύνολο ή μέρος της Διδακτορικής Δι¬ 
ατριβής αποτελεί προϊόν λογοκλοπής. 

2. Η αφαίρεση του Διδακτορικού Τίτλου γίνεται μετά 
από πλήρως τεκμηριωμένη απόφαση της Συνέλευσης 
του Τμήματος Εσωτερικής Αρχιτεκτονικής, η οποία κοι¬ 
νοποιείται στη Σύγκλητο του Ιδρύματος. 

Άρθρο 17. 

Η μορφή και το περιεχόμενο του Διδακτορικού 

Τίτλου 

1. Ο τίτλος του Διδάκτορα απονέμεται από το Τμήμα 
«Εσωτερικής Αρχιτεκτονικής». 

2. Η μορφή και το περιεχόμενο του Διδακτορικού Τίτ¬ 
λου αποφασίζεται από τη Σύγκλητο του Πανεπιστημίου 
Δυτικής Αττικής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 31 Ιανουάριου 2019 
Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 


Αριθμ. 3962 _ (3) 

Τροποποίηση της με αριθμ. 9050/10-09-2018 
απόφασης Έγκρισης του Κανονισμού Διδακτο¬ 
ρικών Σπουδών του Τμήματος Φυσικοθεραπεί¬ 
ας της Σχολής Επιστημών Υγείας και Πρόνοιας 
του Πανεπιστημίου Δυτικής Αττικής 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ 

Έχοντας υπόψη: 

Ι.Τις διατάξεις του άρθρου 3 του ν. 4521/2018 (ΦΕΚ 
38/τ.Α'/02-03-2018) «Ίδρυση Πανεπιστημίου Δυτικής 
Αττικής και άλλες διατάξεις». 

2. Τις διατάξεις του ν. 4009/2011 (ΦΕΚ 195/τ.Α'/06-09-2011) 
«Δομή, Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτικών 
ιδρυμάτων», όπως τροποποιήθηκαν και ισχύουν. 

3. Τις διατάξεις του ν. 4485/2017 (ΦΕΚ 114/τ.Α 704-08- 
2017) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις» 
και ιδίως της παρ. 2 του άρθρου 45 και της παρ. 6 του 
άρθρου 85. 

4. Την με αριθμ. 38008/Ζ1/06-03-2018 (ΦΕΚ 117/ 
τ.Υ.Ο.Δ.Δ./06-03-2018) απόφαση του Υπουργού Παιδείας, 
Έρευνας και Θρησκευμάτων με θέμα «Σύσταση - Συ¬ 
γκρότηση - Ορισμός μελών της Διοικούσας Επιτροπής 
του Πανεπιστημίου Δυτικής Αττικής / Καθορισμός των 
επιμέρους αρμοδιοτήτων του Αντιπροέδρου της Δ.Ε. 
του Ιδρύματος», όπως τροποποιήθηκε με την με αριθμ. 
163494/Ζ1 /02-10-2018 (ΦΕΚ 577/τ.Υ.Ο.Δ.Δ./09-10-2018) 
υπουργική απόφαση. 

5. Την με αριθμ. 214688/Ζ1 /13-12-2018 (ΦΕΚ 5648/ 
τ.Β714-12-2018) απόφαση του Υπουργού Παιδείας, 
Έρευνας και Θρησκευμάτων με θέμα «Παράταση των 
προβλεπόμενων στο άρθρο 3 του ν. 4521/2018 (Α' 38) 
θητειών του συνόλου των προσωρινών οργάνων του 
Πανεπιστημίου Δυτικής Αττικής». 

6. Την πράξη 8/10-05-2018 (θέμα 26ο) της Διοικούσας 
Επιτροπής του Πανεπιστημίου Δυτικής Αττικής, με την 
οποία εγκρίθηκε «Σχέδιο Κανονισμού Εκπονήσεως Διδα¬ 
κτορικών Σπουδών στο Πανεπιστήμιο Δυτικής Αττικής» 
(ΑΔΑ: ΩΧΘ446Μ9ΞΗ-ΡΤΥ). 

7. Το απόσπασμα πρακτικού της με αριθμ. 10/11 -06-2018 
Συνεδρίασης της Συνέλευσης του Τ μήματος Φυσικοθε¬ 
ραπείας της Σχολής Επιστημών Υγείας και Πρόνοιας, 
σχετικά με την «Έγκριση Κανονισμού Διδακτορικών 
Σπουδών» του Τμήματος. 

δ.Τηνπράξη 16/17-07-2018 (θέμα31ο)τηςΔιοικούσας 
Επιτροπής του Πανεπιστημίου Δυτικής Αττικής, με την 







5458 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'394/13.02.2019 


οποία εγκρίθηκε ο Κανονισμός Διδακτορικών Σπουδών 
του Τμήματος Φυσικοθεραπείας της Σχολής Επιστημών 
Υγείας και Πρόνοιας. 

9. Την με αρ. αριθμ. 9050/10-09-2018 απόφαση της Δι- 
οικούσας Επιτροπής του Πανεπιστημίου Δυτικής Αττικής, 
που δημοσιεύθηκε στο ΦΕΚ 4441/τ.Β'/08-10-2018, με 
θέμα «Έγκριση του Κανονισμού Διδακτορικών Σπουδών 
του Τμήματος Φυσικοθεραπείας της Σχολής Επιστημών 
Υγείας και Πρόνοιας του Πανεπιστημίου Δυτικής Αττι¬ 
κής». 

10. Το απόσπασμα πρακτικού της με αριθμ. 30/18-12-2018 
Συνεδρίασης της Συνέλευσης του Τμήματος Φυσικοθε¬ 
ραπείας της Σχολής Επιστημών Υγείας και Πρόνοιας, 
σχετικά με την «Τροποποίηση του Κανονισμού Διδακτο¬ 
ρικών Σπουδών» του Τμήματος. 

11 .Την Πράξη 2/22-01 -2019 (θέμα 37) της Διοικούσας 
Επιτροπής του Πανεπιστημίου Δυτικής Αττικής, με την 
οποία εγκρίθηκε η τροποποίηση του Κανονισμού Διδα¬ 
κτορικών Σπουδών του Τμήματος Φυσικοθεραπείας της 
Σχολής Επιστημών Υγείας και Πρόνοιας. 

12. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 


Την τροποποίηση της με αρ. αριθμ. 9050/10-09-2018 
Απόφασης της Διοικούσας Επιτροπήςτου Πανεπιστημί¬ 
ου Δυτικής Αττικής, που δημοσιεύθηκε στο ΦΕΚ 4441/ 
τ.Β'/08-10-2018, με θέμα «Έγκριση του Κανονισμού Δι¬ 
δακτορικών Σπουδών του Τμήματος Φυσικοθεραπείας 
της Σχολής Επιστημών Υγείας και Πρόνοιαςτου Πανεπι¬ 
στημίου Δυτικής Αττικής», ως προς το εδάφιο ε. της παρ. 
3 του άρθρου 5, το οποίο αντικαθίσταται ως ακολούθως: 

ε. Πιστοποιητικό που αποδεικνύει άριστη γνώση ή 
πολύ καλή γνώση ή καλή γνώση (επίπεδο Γ2/02 ή Γ1 / 
Έ1 ή Β2/Β2 αντίστοιχα) της αγγλικής ή άλλης γλώσσας. 
Εάν ο υποψήφιος έχει ολοκληρώσει προπτυχιακές ή με¬ 
ταπτυχιακές σπουδές στο εξωτερικό, ο αντίστοιχος τίτ¬ 
λος σπουδών του θεωρείται ως πιστοποιητικό επαρκούς 
γνώσης της ξένης γλώσσας. Το ίδιο ισχύει σε περίπτωση 
που ο υποψήφιος έχει τη ξένη γλώσσα ως μητρική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 31 Ιανουάριου 2019 

Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 

